Peter Blomberg

Peter Blomberg (s. 23. marraskuuta 1981 Närpiö) on entinen suomalainen jalkapalloilija. Hän oli pelipaikaltaan keskuspuolustaja.

Blomberg edusti kuuden kauden ajan närpiöläistä Kraftia Ykkösen ja Kakkosen tasolla ennen siirtymistään Veikkausliiga-joukkue IFK Mariehamniin kaudeksi 2006. Hän debytoi Veikkausliigassa 27. huhtikuuta 2006 ottelussa Honkaa vastaan.

Blomberg kuului kahden kauden ajan IFK:n avauskokoonpanon pelaajiin kunnes pelit katkesivat vakavaan polvivammaan kauden 2008 alussa. Kahdesta leikkauksesta ja pitkällisestä kuntouttamisesta huolimatta polvi ei tullut pelikuntoon, ja Blomberg ilmoitti peliuransa päättämisestä kesäkuussa 2009. Hän pelasi urallaan 51 liigaottelua, joissa teki kaksi maalia.

 Lähteet 

 Veikkausliigan Hall of Fame

 Viitteet 

 Aiheesta muualla 
 Blomberg IFK Mariehamnin sivustolla  
 Blomberg Veikkausliigan sivustolla

Luokka:Suomalaiset jalkapalloilijat
Luokka:Veikkausliigan legendat
Luokka:Vuonna 1981 syntyneet
Luokka:Elävät henkilöt